turjo4nis/wikipedia-bn-dump-20250701 huggingface dataset:
মুন্ডারি ভাষা

মুন্ডারী হচ্ছে মুন্ডা উপজাতীয় জনগোষ্ঠীর ভাষা। এটি অস্ট্রো-এশীয় ভাষা পরিবারের অন্তঃর্গত। মুন্ডারী ভাষা এবং সাঁওতালি ভাষার মধ্যে মিল প্রত্যক্ষ করা যায়। বাংলাদেশ, ভারত এবং নেপালের মুন্ডা উপজাতীগণ এই ভাষায় কথা বলে। রোহিদাস সিং নাগ মুন্ডারি ভাষা লেখার জন্য মুন্ডারি বানী লিপি উদ্ভাবণ করেছেন।

উপভাষা
তোশিকি ওসাদা “এনসাইক্লোপিডিয়া মুন্ডারিকা” (প্রথম খন্ড, পৃষ্ঠা ৬) এ উল্লেখ করেছেন মুন্ডারি ভাষার নিম্নলিখিত কথ্যরূপ প্রচলিত আছে যা প্রধানত ঝাড়খণ্ড রাজ্যে ব্যবহৃত হয়ঃ
হাসাদা: রাঁচি-ছৈবাসা রোডের পূর্বাংশ 
নাগুরি: রাঁচি-ছৈবাসা রোডের পশ্চিমাংশ
তামারিয়া  অথবা লাতার
কেরা: রাঁচি শহরে বসবাসকারী নৃগোষ্ঠী
মুন্ডারির আরেকটি উপভাষা ভূমিজ। কিন্তু অনেক উৎসে ভূমিজকে আলাদা ভাষা হিসেবে উল্লেখ করা হয়েছে।

উদাহরণ
{| class="wikitable"
|-
! মুন্ডারি !! উচ্চারণ!! অনুবাদ
|-
| अमा नुतुम चिकना ? || অমা নুতুম চিকনা || তোমার নাম কি?
|-
| अियन नुतुम रिमिल तना ।  || আইয়ানা নুতুম রিমিল তনা || আমার নাম রিমিল।
|-
|  अम कोते सेनो तना?  || অম কোতে সেনো তনা || তুমি কোথায় যাচ্ছো?
|-
| नेते हुजू में  || নেতে হুজু মেয় || এখানে আসো।
|-
| अम चिल्का मेना ? || অম চিলকা মেনা || কেমন আছো?
|-
| अम नाक खुजाओ मैं || Ālama nāka khujā'ō maiṁ || নাকের মধ্যে আঙুল ঢুকিয়ো না।
|-
| जागर लाई पैसा लॉगो।  || Jāgara lā'ī paisā lŏgō || কথায় টাকা খরচ
|-
| अम सिनेमा लाई सेनो तना चि का ? || Āma sinēmā lā'i sēnō tanā cī kā. || তুমি কি সিনেমা দেখতে যাবে?
|-
| अम चिकम चिका ताना ?  || Ama cikama cikā tānā? || তুমি কি করছো?
|-
| एमके चिकना मेना ? || Ēmakē cikanā mēnā? || তোমার কোন সমস্যা হয়েছে?
|-
| अम कोते ते हिजु ताना ? || Āma kōtē tē hiju tānā? || তুমি কোথায় যাও?
|-
| अम कोते ते हिजु ताना ? || কাথু আন লাগা রাহা হা || তুমি কোথা হতে এসেছো?
|-
| थड़ीआ || থারিয়া || Utensils.
|-
| बहा || বাহা || ফুল
|}

তথ্যসূত্র

বই

Anderson, Gregory D.S (ed). 2008. The Munda languages. Routledge Language Family Series 3.New York: Routledge. .
Osada Toshiki. 2008. "Mundari". In Anderson, Gregory D.S (ed). The Munda languages, 99-164. Routledge Language Family Series 3.New York: Routledge. .

আরো পড়ুন
Evans, Nicholas & Toshki Osada. 2005a. Mundari: the myth of a language without word classes. In Linguistic Typology 9.3, pp. 351–390.
Evans, Nicholas & Toshki Osada. 2005b. Mundari and argumentation in word-class analysis. In Linguistic Typology 9.3, pp. 442–457
Hengeveld, Kees & Jan Rijkhoff. 2005. Mundari as a flexible language. In Linguistic Typology 9.3, pp. 406–431.
Newberry, J. (2000). North Munda dialects: Mundari, Santali, Bhumia''. Victoria, B.C.: J. Newberry.

বহিঃসংযোগ
Mundari Bibliography at Department of Linguistics, University of Osnabrueck, Germany
Detailed language map of eastern Nepal, see language #68 in green along eastern border

মুন্ডা ভাষা
বাংলাদেশের ভাষা
ভারতের ভাষা
নেপালের ভাষা
উপজাতিদের ভাষা
ঝাড়খণ্ডের ভাষা
ওড়িশার ভাষা
ভারতের বিপন্ন ভাষা
দেবনাগরী লিপিতে লেখা ভাষা
পাংখুয়া ভাষা

পাংখুয়া (পাংখু বা পাংখোয়া অথবা পাং) একটি কুকি ভাষা যা প্রধানত বাংলাদেশের কুকি উপজাতী জনগোষ্ঠী ব্যবহার করে। পাংখুয়া ভাষাভাষী জনগোষ্ঠী দ্বিভাষী। তারা বাংলায় লেখাপড়া করে। এছাড়া ভারতেও কিছু পাংখুয়া ভাষী জনগণ বাস করে।

উপভাষা
পাংখুয়া ভাষায় কথা বলা দুই প্রধান গোষ্ঠী হচ্ছে বিলাইছড়ি এবং কংলাক। এদের শব্দভান্ডারের মধ্যে ৮৮ ভাগ মিল খুঁজে পাওয়া যায়। এজন্য বিলাইছড়ি এবং কংলাককে পাংখুয়া ভাষার উপভাষা বলা হয়।

তথ্যসূত্র

বহিঃসংযোগ
Endangered Languages Profile for Panghku

উপজাতীদের ভাষা
বিনয় ঘোষ

বিনয় ঘোষ (জন্ম:১৪ জুন, ১৯১৭ - মৃত্যু:২৪ জুলাই, ১৯৮০) বিশ শতকের একজন বাঙালি সমাজবিজ্ঞানী, সাহিত্য সমালোচক, সাহিত্যিক, লোকসংস্কৃতি সাধক, চিন্তাবিদ ও গবেষক ছিলেন। ইতিহাস ও রাজনীতি সম্পর্কিত পর্যালোচনায় বিশেষ কৃতিত্বের অধিকারী ছিলেন তিনি। তার রচনায় ঊনবিংশ শতাব্দীর বাংলা ও বাংলার নবজাগরণের ঐতিহাসিক ব্যাখ্যা যেমন স্থান পেয়েছে, তেমনি "সোভিয়েত সভ্যতা" ও বাংলার সাহিত্যসম্ভারকে পুষ্ট করেছে। কলকাতাকে ইতিহাসের আলোকে নতুন রূপ দিয়ে, নতুন ব্যাখ্যা দিয়ে তুলে ধরেছেন। সেই সংগে বাংলার লোকশিল্পের সমাজতত্ত্বও তার রচনায় সন্নিবিষ্ট হয়েছে। সাংবাদিক হিসেবে তিনি ফরোয়ার্ড, সাপ্তাহিক অরণি, দৈনিক বসুমতী, যুগান্তর প্রভৃতি পত্রিকায় সাংবাদিকতা করেন। দেশের প্রগতিশীল আন্দোলনের সংগে সর্বদা যুক্ত ছিলেন।

ভারতীয় গণনাট্য সংঘ
বিনয় ঘোষ ভারতীয় গণনাট্য সংঘের সক্রিয় সদস্য কর্মী ছিলেন। তার রচিত ল্যাবরেটরি নাটক এক সময়ে এই সঙ্ঘের দ্বারা অভিনীত হয়। তিনি এই সংঘের গানের দলের নিয়মিত শিল্পী ছিলেন। সেসময় আন্তর্জাতিক রাজনীতি, সোভিয়েট সভ্যতা ১ম ও ২য় খণ্ড, ফ্যাসিজম ও জনযুদ্ধ, সোভিয়ে্ট সমাজ ও সংস্কৃতি নামে কয়েকটি রাজনৈতিক বইও তিনি লিখেছিলেন। পরে রাজনীতি থেকে সরে এসে সম্পূর্ণ গবেষণাকর্মে আত্মনিয়োগ করেন।

কর্মজীবন
৩০৪ নামে একটি উপন্যাসও রচনা করেছিলেন। ডাস্টবিন তার ছোটগল্পের সংকলন। ১৯৫৭ সালে কলকাতা বিশ্ববিদ্যালয়ের বিদ্যাসাগর বক্তৃতামালাএর প্রথম বক্তা ছিলেন। ১৯৫৮-১৯৬০ পর্যন্ত রকফেলার রিসার্চ স্কলার হিসেবে কলকাতা বিশ্ববিদ্যালয়ের অধীনে গবেষণা করেন। পশ্চিমবঙ্গের সংস্কৃতি (১৯৫৭) গ্রন্থের জন্য ১৯৫৯-এ রবীন্দ্র পুরস্কার লাভ করেন। মার্কসীয় সমাজতাত্ত্বিক দৃষ্টিভঙ্গির প্রয়োগ তার সমস্ত রচনারই উল্লেখযোগ্য চরিত্র। চল্লিশটিরও বেশি গ্রন্থের প্রণেতা। কালপেঁচা ছিল তার ছদ্মনাম। তার জন্ম যশোরের গোড়াপাড়া গ্রামে। পিতার নাম বিশ্বেশ্বর ঘোষ ।  তিনি কলকাতায় ১৯৮০ সালের ২৫ শে জুলাই  প্রয়াত হন ।

উল্লেখযোগ্য গ্রন্থ
 বাংলার সামাজিক ইতিহাসের ধারা ১৮০০-১৯০০ 
 পশ্চিমবঙ্গের সংস্কৃতি (১৯৫৭)
 বিদ্যাসাগর ও বাঙালি সমাজ ১৯৫৯ 
 কলকাতা শহরের ইতিবৃত্ত
 মেট্রোপলিটন মন, মধ্যবিত্ত ও বিদ্রোহ
 জনসভার সাহিত্য
 কালপেঁচার নকসা 
 নববাবু চরিত্র
 বাংলার নবজাগৃতি (১৩৫৫)
 বাংলার বিদ্বৎসমাজ
 সাময়িকপত্রে বাংলার সমাজচিত্র পাঁচ খণ্ডে 
 অটোমেটিক জীবন ও সমাজ (১৯৭৮) 
 বাংলার লোকসংস্কৃতি ও সমাজতত্ত্ব (১৯৮৩) প্রভৃতি।

তথ্যসূত্র

১৯১৭-এ জন্ম
১৯৮০-এ মৃত্যু
বাঙালি লেখক
ভারতীয় মার্ক্সবাদী
রবীন্দ্র পুরস্কার বিজয়ী
ভারতীয় সমাজবিজ্ঞানী
ভারতীয় রাজনৈতিক লেখক
কলকাতার লেখক
ষড়বিংশ ব্রাহ্মণ

ষড়বিংশ ব্রাহ্মণ হল পঞ্চবিংশ ব্রাহ্মণ গ্রন্থের পরিশিষ্ট-গ্রন্থ। পঞ্চবিংশ ব্রাহ্মণ ২৫টি প্রপাঠক নিয়ে গঠিত। ষড়বিংশ ব্রাহ্মণ এর ২৬তম প্রপাঠক। এই ব্রাহ্মণ গ্রন্থটি জাদুবিদ্যা-সংক্রান্ত বেদাঙ্গ অদ্ভুত ব্রাহ্মণের একটি অংশ।

তথ্যসূত্র

ব্রাহ্মণ (হিন্দুশাস্ত্র)
সাদরি ভাষা

সদরি ভাষা যা নাগপুরি নামেও পরিচিত, ভারতের বিহার, ঝাড়খণ্ড, উড়িষ্যা রাজ্যে ব্যবহৃত ভাষা। উত্তর পশ্চিমবঙ্গ ও বাংলাদেশের ক্ষুদ্র জনগোষ্ঠী এই ভাষায় কথা বলে থাকে। সদরি ভাষাভাষী জনগোষ্ঠী দ্বিভাষী। অঞ্চলভেদে এরা সদরির পাশাপাশি বাংলা অথবা হিন্দী ভাষা ব্যবহার করে।

উপনাম
উচ্চারণের ভিন্নতার কারণে সদরি ভাষার উপভাষাগুলো অঞ্চলভেদে একাধিক নামে পরিচিতঃ সাদানি, সাদানা, সাদাতি, সদরি, সাধন,সদনা, সদরিক, সিদ্দ্রি, স্রাদ্রি, সাধারি, সদন, নাগপুরি, নাগপুরিয়া, ছোটা নাগপুরি, দিক্কু কাজি, গাওয়ারি, গাঁওয়ারি, গোয়ারি, গাউয়ারি, ঝাড়খণ্ডারি।

ভাষাভাষী জনগোষ্ঠী
সদরি ভাষাভাষী জনগোষ্ঠী বাংলা, হিন্দী এবং ওড়িয়া ভাষায়ও কথা বলে। মাতৃভাষার পাশাপাশি ঝাড়খণ্ড, উড়িষ্যা, ছত্রিশগড়, উত্তর বঙ্গ, আসাম, আন্দামান ও নিকোবর এর বিভিন্ন অংশের মুন্ডা ও খারিয়া জনগোষ্ঠী সদরি ভাষায় কথা বলে। ২০১৪ সালের জানুয়ারি মাসে ভারতের জাতীয় পাঠ্যপুস্তক বোর্ড চাকমা, ককবরক, মারমা, সাঁওতালি, সদরি, মান্ডেইলি ভাষায় বই ছাপায়।"

সদরি ভাষার একটি রূপ হচ্ছে নাগপুরি। রাঁচি বিশ্ববিদ্যালয়সহ ঝাড়খণ্ডের অন্যান্য বিশ্ববিদ্যালয়ে এই ভাষায় কোর্স করা যায়।

তথ্যসূত্র

বিহারের ভাষা
বাংলাদেশের ভাষা
ভারতের ভাষা
পশ্চিমবঙ্গের ভাষা
বিহারি ভাষা
পূর্ব ইন্দো-আর্য ভাষা
ইন্দো-আর্য ভাষাসমূহ
ঝাড়খণ্ডের ভাষা
ওড়িশার ভাষা
নাগপুুরি ভাষা
নাগপুরি সংস্কৃতি
দেবনাগরী লিপিতে লেখা ভাষা
পাকিস্তানে সুফিবাদ

পাকিস্তান এবং অবশিষ্ট দক্ষিণ এশিয়ায় সুফিবাদের একটি উজ্জলতম ইতিহাস পরিলক্ষিত হয়। প্রায় ১০০০ বছর ধরে এই অঞ্চলে সুফিবাদ বিকশিত হয়ে আসছে। সুফিবাদের উপস্থিতি একটি স্বতন্ত্র সত্ত্বা যা দক্ষিণ এশিয়া জুড়ে ইসলামের  প্রচারে অগ্রগামী ভূমিকা পালন করে। ৭ম শতাব্দির শুরুর দিককার ইসলামের প্রবেশদ্বারকে অনুসরণ করে, দিল্লি সালতানাতের দশম এবং একাদশ শতাব্দিতে সুফিদের লুক্কায়িত আধ্যাত্বিকতাবাদ আরো দৃশ্যমান হয়ে উঠে।

তথ্যসূত্র

উইকিপ্রকল্প সুফিবাদ/নিবন্ধ
পাকিস্তানে সুফিবাদ
কুকি ভাষা

কুকি ভাষা, যা কুকি চিন, মিজো/কুকি/চিন অথবা কুকি নাগা নামে পরিচিত, বাংলাদেশের পূর্বাংশে, মিয়ানমারের পশ্চিমাংশে এবং উত্তর-পশ্চিম ভারতে প্রচলিত চীনা-তিব্বতীয় ভাষা পরিবারের অন্তঃর্ভূক্ত একটি ভাষা। এই ভাষাভাষী অধিকাংশ জনগোষ্ঠী আসামে কুকি জনগোষ্ঠী, বার্মায় চিন জনগোষ্ঠী নামে পরিচিত। অনেকে স্থানে এরা নাগা জনগোষ্ঠী নামেও পরিচিত। তবে মিজো জনগোষ্ঠী নৃতাত্ত্বিকভাবেই আলাদা।

ভাষাতাত্ত্বিক দলীয় বিভাজনের তুলনায় ভৌগোলিক বিভাজনকে মূখ্য ধরে কুকি ভাষাকে অনেক সময় কুকি-চিন-নাগা ভাষা বলা হয়।

উপশ্রেনী
ভাষার সাধারণ বিন্যাস থেকে বলা যায় করবি ভাষা কুকি ভাষার অংশ অথবা কুকি ভাষার সাথে সম্পর্কিত। থুরগুড (২০০৩) এবং ভ্যান ড্রিয়েম (২০১১) করবি ভাষাকে সিনো তিব্বতী ভাষাগোষ্ঠীর মধ্যে অশ্রেণীবদ্ধ হিসেবে রেখে দিয়েছেন। কুকি ভাষার উপভাষাসমূহের মধ্যে পার্থক্য খুবই ক্ষীণ। একদা ম্রো ভাষাকে কুকি ভাষার উপশ্রেণী হিসেবে তালিকাবদ্ধ করা হতো।

বই

 George van Driem (2001) Languages of the Himalayas: An Ethnolinguistic Handbook of the Greater Himalayan Region. Brill, .
Button, Christopher. Proto Northern Chin. STEDT Monograph 10. . http://stedt.berkeley.edu/pubs_and_prods/STEDT_Monograph10_Proto-Northern-Chin.pdf
VanBik, Kenneth. 2009. Proto-Kuki-Chin: A Reconstructed Ancestor of the Kuki-Chin Languages. STEDT Monograph 8. .

আরো পড়ুন
Khoi Lam Thang. 2001. A Phonological Reconstruction of Proto Chin. M.A. dissertation. Chiang Mai: Payap University.
Mann, Noel, and Wendy Smith. 2008. Chin bibliography . Chiang Mai: Payap University.
S. Dal Sian Pau. 2014. The comparative study of Proto-Zomi (Kuki-Chin) languages. Lamka, Manipur, India: Zomi Language & Literature Society (ZOLLS) [Comparative word list of Paite, Simte, Thangkhal, Zou, Kom, Tedim, and Vaiphei]
Smith, Wendy and Noel Mann. 2009. Chin bibliography with selected annotations . Chiang Mai: Payap University.

তথ্যসূত্র

বহিঃসংযোগ

বাংলাদেশের ভাষা
ভারতের ভাষা
চরফ্যাশন পৌরসভা

চরফ্যাশন পৌরসভা  বাংলাদেশের ভোলা জেলার অন্তর্গত চরফ্যাশন উপজেলার একটি নগরভিত্তিক স্থানীয় সরকার সংস্থা। ১৯৯০ সালে পৌরসভাটি প্রতিষ্ঠিত হয়। এটি একটি ‘‘ক’’ শ্রেণির পৌরসভা।

ইতিহাস
১৯৯০ সালের ১৭ নভেম্বর ‘‘গ’’ শ্রেণির পৌরসভা হিসেবে চরফ্যাশন পৌরসভা প্রতিষ্ঠিত হয়। পর্যায়ক্রমে এটি ‘‘খ’’ শ্রেণিতে ও সর্বশেষ ‘‘ক’’ শ্রেণিতে উন্নীত হয়।
প্রথম কর্মচারী পরিষদ এর সভাপতি(নির্বাচিত) সোলায়মান পণ্ডিত।

প্রশাসনিক অবকাঠামো
চরফ্যাশন পৌরসভার আয়তন ১৯.৫ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মেয়র ও কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম চরফ্যাশন থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।

জনসংখ্যার উপাত্ত 
২০১১ সালের আদমশুমারি অনুযায়ী চরফ্যাশন পৌরসভার মোট জনসংখ্যা ১৯,৫৯৫ জন। এর মধ্যে পুরুষ ১০,১২২ জন এবং মহিলা ৯,৪৭৩ জন। মোট পরিবার ৪,০৮৮টি।

শিক্ষা 
২০১১ সালের আদমশুমারি অনুযায়ী চরফ্যাশন পৌরসভার সাক্ষরতার হার ৭৫.৪%।

উল্লে­খযোগ্য স্থান ও স্থাপনা
 খাসমহল মসজিদ ও ফ্যাসন স্কয়ার
 জ্যাকব টাওয়ার
 শেখ রাসেল শিশু ও বিনোদন পার্ক

তথ্যসূত্র

বহিঃসংযোগ 

ভোলা জেলার পৌরসভা
কালাগ্নিরুদ্র উপনিষদ্‌

কালাগ্নিরুদ্র উপনিষদ্‌ () হল সংস্কৃত ভাষায় রচিত ১০৮টি উপনিষদের অন্যতম। এটি শিবের উপাসক শৈব সম্প্রদায়ের উপনিষদ্‌ এবং কৃষ্ণ যজুর্বেদের সঙ্গে যুক্ত। কালাগ্নিরুদ্র উপনিষদ্‌ ১৪টি শৈব উপনিষদের অন্যতম।

এই উপনিষদে ঋষি সনৎকুমারকে ত্রিপুণ্ড্র বিষয়ে শিবের ধ্বংসাত্মক রূপ কালাগ্নিরুদ্রের উপদেশ কথিত হয়েছে। ত্রিপুণ্ড্র হল পবিত্র ভস্ম দ্বারা কপালে অঙ্কিত তিনটি আনুভূমিক রেখাযুক্ত তিলক। শৈবরা এই তিলক ধারণ করেন। এখানে ত্রিপুণ্ড্রের মাহাত্ম্য বর্ণনা করে শরীরের বিভিন্ন অংশে নির্দিষ্ট মন্ত্র পাঠ করে ও অনুষ্ঠানের মাধ্যমে কীভাবে বিভূতি বা পবিত্র ভস্ম দ্বারা ত্রিপুণ্ড্র অঙ্কণ করতে হয়, তার পদ্ধতি বর্ণিত হয়েছে।

ক্লস ক্লোসটারমায়ার ভস্মজাবালা উপনিষদ্‌, রুদ্রাক্ষজাবালা উপনিষদ্‌, বৃহজ্জাবালা উপনিষদ্‌ ও অক্ষমালিকা উপনিষদের সঙ্গে কালাগ্নিরুদ্র উপনিষদ্‌কে শৈব উপনিষদের তালিকাভুক্ত করেছেন। উক্ত সব কটি উপনিষদেই শৈব অনুষ্ঠানগুলির মাহাত্ম্য কীর্তিত হয়েছে।

বিষয়বস্তু
প্রথাগত মঙ্গলাচরণের পর ঋষি সনৎকুমার কালাগ্নিরুদ্রকে ত্রিপুণ্ড্রধারণ-সংক্রান্ত বিষয়গুলি ব্যাখ্যা করতে বলেন এবং জিজ্ঞাসা করেন ত্রিপুণ্ড্রের জাগতিক কারণে ব্যবহার, প্রস্তুতপ্রণালী, ত্রিপুণ্ড্রধারণের স্থান এবং তার মাহাত্ম্য কি।

কালাগ্নিরুদ্র সনৎকুমারকে বলেন ‘সদ্যোজাতম্‌...’ ইত্যাদি পঞ্চব্রহ্ম স্তোত্র (তৈত্তিরীয় আরণ্যক থেকে) পাঠ করে ভস্ম সংগ্রহ করতে হবে। তারপর ‘অগ্নিরিতি ভস্ম’ মন্ত্র (অথর্বশীর্ষ উপনিষদ্‌ থেকে) পাঠ করে তা উৎসর্গ করতে হবে। এই মন্ত্রে ভস্মকে পঞ্চভূতের সমতুল্য ঘোষণা করা হয়েছে। তারপর ভস্মকে ‘মনস্‌ তোকে...’ স্তোত্র (ঋগ্বেদ থেকে) পাঠ করে জলের সঙ্গে মেশাতে হবে। এরপর মহামৃত্যুঞ্জয় মন্ত্র পাঠ করে ভস্ম মাথায়, কপালে, বুকে ও বাহুতে তিনটি আনুভূমিক রেখায় ধারণ করতে হবে। ‘ত্র্যয়ায়ুষা’, ‘ত্র্যম্বক’ ও ‘ত্রিশক্তি’ স্তবগুলি পাঠ করতে হবে। মাথার ত্রিপুণ্ড্রক কপালে একটি ভ্রু থেকে আরেকটি ভ্রুর মধ্যে আঁকতে হবে। এটি শম্ভুর (শিব) ব্রত নামে পরিচিত এবং মোক্ষদাতা।

তিনটি রেখা একাধিক তয়ীর প্রতীক: যজ্ঞাগ্নি, ওঙ্কারের অক্ষরসমূহ, গুণ, ভুবন, আত্মা, শক্তি, বেদ, সোমরস উৎপাদনের সময়, শিবের একটি রূপ। প্রথম রেখাটি ‘গার্হ্যপত্য’ বা গৃহস্থের যজ্ঞাগ্নি, ওঙ্কারের অ, রজোগুণ, পৃথিবী, বহিরাত্মা, ক্রিয়া, ঋগ্বেদ, সোম-উৎপাদক প্রভাত ও মহেশ্বরের প্রতীক। দ্বিতীয় রেখাটি ‘দক্ষিণাগ্নি’ বা চিতাগ্নি, ওঙ্কারের উ, সত্ত্বগুণ, আকাশ, অন্তরাত্মা, ইচ্ছাশক্তি, যজুর্বেদ, সোম-উৎপাদক দ্বিপ্রহর ও সদাশিবের প্রতীক। তৃতীয় রেখাটি ‘অভাবনীয়’ বা হোমাগ্নি, ওঙ্কারের ম, তমোগুণ, স্বর্গ, পরমাত্মা, জ্ঞান, সামবেদ, সোম-উৎপাদক সন্ধ্যা ও শিবের প্রতীক।

কালাগ্নিরুদ্র ত্রিপুণ্ড্রকের মাহাত্ম্য বর্ণনা করতে গিয়ে বলেন, যিনি চার চতুরাশ্রমে এই চিহ্ন ধারণ করবেন তিনি সকল পাপ থেকে মুক্ত হবেন, সকল দেবতা পূজার ফল ভোগ করবেন, সকল তীর্থস্থানের ফল ভোগ করবেন, অনন্তকাল শ্রীরুদ্রচমকম পাঠের ফল ভোগ করবেন এবং সকল দেবতার সমতুল্য হবেন। তিনি সুখী জীবনযাপনের পর মৃত্যুর পর শিবের সঙ্গে মিলিত হবেন এবং জন্মান্তর থেকে মুক্ত হবেন। শেষে বলা হয়েছে এই উপনিষদ্‌ পাঠের ফলও একই।

তথ্যসূত্র

বহিঃসংযোগ
 Kalagni Rudra Upanishad in Sanskrit

উপনিষদ্‌
হিন্দু ধর্মগ্রন্থ
শো ভাষা

শো ভাষা হচ্ছে বাংলাদেশ এবং বার্মার কুকি ভাষা থেকে উৎপন্ন উপভাষা গুচ্ছ। এই ভাষার চারটি পৃথক কথ্যরূপ পরিলক্ষিত হয়ঃ আশো (খিয়াং), বুলখাও, চিনবোন এবং শেন্ডু। মায়িন এবং লংপাও এর মধ্য কিছু বৈসাদৃশ্য থাকা সত্ত্বেও চিনবোর ISO কোডের অভ্যন্তরে এই ভাষাদ্বয়কে স্থান দেয়া হয়েছে কারণ মায়িন এবং লংপাও ভাষাভাষী গোষ্ঠী চিনবোন বুঝতে পারে। একইভাবে মিঙ্কিয়াকে অন্তভূক্ত করা হয়েছে কারণ অধিকাংশ মিঙ্কিয়া ভাষী মায়িন ভাষা বুঝতে পারে।

ধনিতত্ত্ব
আশো কথ্যরূপে (ক’চো) ২৮ টি ব্যঞ্জণধ্বনি এবং সাতটি স্বরধ্বনি আছে।

তথ্যসূত্র

বাংলাদেশের ভাষা
অটোডেস্ক

অটোডেস্ক () একটি আমেরিকান বহুজাতিক সফটওয়্যার কোম্পানি যারা স্থাপত্য, প্রকৌশল, নির্মাণ, কারখানাজাত, মিডিয়া এবং চিত্তবিনোদন শিল্পের জন্য সফটওয়্যার তৈরি করে থাকে। কোম্পানিটির সদরদপ্তর আমেরিকার ক্যালিফোর্নিয়ার  San Rafael এ অবস্থিত এবং সান ফ্রান্সিস্কোতে তাদের একটি ভবন আছে যেখানে ক্রেতাদের সৃজনশীল কাজ গ্যালারীতে দেখানো হয়।
কোম্পানিটির সারা বিশ্বব্যাপী কার্যালয় রয়েছে, আমেরিকায় উত্তর ক্যালিফোর্নিয়া ও অরেগন এবং নিউজিল্যান্ডে নিউ হ্যাম্প্‌শায়ার ও ম্যাসাচুসেট্‌স।

জন ওয়াকার যিনি অটোক্যাড-এর সহলেখক হিসেবে পরিচিত, ১৯৮২ সালে কোম্পানিটি প্রতিষ্ঠা করেন। কোম্পানিটির প্রধান বিষয়বস্তু হলো কম্পিউটার এইডে্ড ডিজাইন (ক্যাড) সফটওয়্যার। যার মাধ্যমে স্থাপত্যবিদ, প্রকৌশলী এবং স্ট্রাকচারাল ডিজাইনাররা ডিজাইন, ড্রাফট এবং মডেল বিল্ডিং এবং অন্যান্য কাঠামো তৈরি করেন। এছাড়াও অটোক্যাড সফটওয়্যারটি নিউ ইয়র্ক ফ্রিডম টাওয়ার, টেলসা বৈদ্যুতিক গাড়ি  থেকে শুরু করে বিভিন্ন ক্ষেত্রে ব্যবহার করা হয়।

অটোডেস্ক অটোক্যাড সফটওয়্যারের জন্য সর্বাধিক পরিচিত, কিন্তু বর্তমানে তারা ডিজাইন, প্রকৌশল এবং বিনোদনের জন্য বিভিন্ন সফটওয়্যার তৈরি করছে যেমনঃ স্কেচবুক, হোমস্টাইলার এবং পিক্সার। অটোডেস্ক এডুকেশন কমিউনিটির মাধ্যমে তারা উপযুক্ত যোগ্যতাসম্পন্ন ছাত্র-ছাত্রীদের জন্য সফটওয়্যারগুলোর শিক্ষাগত সংস্করণ বিনামূল্যে সরবরাহ করে থাকে।
অটোডেস্কের মিডিয়া এবং এন্টারটেইনমেন্ট বিভাগ মায়া (Maya)  নামক একটি ভিজুয়্যাল ইফেক্ট সৃষ্টি করে যা বিভিন্ন সিনেমা এবং ভিডিও গেমস এ ব্যবহার করা হয়।

পণ্য

স্থাপত্য, প্রকৌশল এবং নির্মাণ কাজে 
অটোডেস্ক স্থাপত্য, প্রকৌশল এবং নির্মাণ কাজের জন্যই মূলত অটোক্যাড সফটওয়্যারটি তৈরি করে। এছাড়াও  অটোক্যাড সিভিল থ্রিডি, অটোক্যাড ম্যাপ থ্রিডি, অটোক্যাড ম্যাপ গাইড এন্টারপ্রাইজ এবং উদ্ভিদ শিল্পের জন্য অটোক্যাড পি এন্ড আইডি এবং অটোক্যাড প্লান্ট থ্রিডি তৈরি এবং বাজারজাত করে থাকে।

তথ্যসূত্র

বহিঃসংযোগ 

 Autodesk Official site
 Autodesk 360 

 The Engineering Design Revolution : The People, Companies and Computer Systems That Changed Forever the Practice of Engineering, By David E. Weisberg  - Chapter 8: Autodesk and AutoCAD 
 Various AutoDesk logos used in history.
 Former AutoDesk logo.
 Second to the former AutoDesk logo.

 
১৯৮২-এ ক্যালিফোররনিয়ায় প্রতিষ্ঠিত প্রতিষ্ঠান
১৯৮২-এ প্রতিষ্ঠিত প্রতিষ্ঠান
জিআইএস কোম্পানি
অটোক্যাড
সফটওয়্যার কোম্পানি
সান ফ্রান্সিস্কো ভিত্তিক কোম্পানি
মার্কিন যুক্তরাষ্ট্রের সফটওয়্যার কোম্পানি
জন ওয়াকার

জন ওয়াকার () যিনি ১৯৫০ সালে ক্যালিফোর্নিয়ায় জন্মগ্রহণ করেন, একজন কম্পিউটার প্রোগ্রামার, লেখক এবং অটোডেস্ক এর সহপ্রতিষ্ঠাতা।

প্রাথমিক প্রকল্প 
১৯৭৪ বা ১৯৭৫ সালের দিকে তিনি ইউনিভ্যাক এর জন্য অ্যানিম্যাল নামক একটি কম্পিউটার ভাইরাস তৈরি করেন ‍যেটিকে প্রথম কম্পিউটার ভাইরাস হিসেবে আখ্যায়িত করা হয় ।

এছাড়াও তিনি ম্যারিনচিপ নামক একটি হার্ডওয়্যার ইন্টিগ্রেশন ম্যানুফ্যাকচারিং কোম্পানির প্রতিষ্ঠাতা।

অটোডেস্ক 
১৯৮২ সালে তিনি এবং ১২ জন প্রোগ্রামার মিলে অটোডেস্ক প্রতিষ্ঠান চালু করার জন্য $৫৯,০০০ ডলারের তহবিল গঠন করেন এবং বিভিন্ন সফটওয়্যার তৈরি করার কাজ শুরু করেন। যার মধ্যে অটোক্যাডের কাজ প্রথমে শেষ হয়, অটোক্যাড একটি সফটওয়্যার যার সাহায্য কম্পিউটার এইডে্ড ডিজাইন (ক্যাড) এবং ড্রাফটিং এর কাজ করা যায়। অটোক্যাড সফটওয়্যারটি প্রথমে ইন্টারেক্টক্যাড নামে পরিচিতি পায়। অটোক্যাড প্রোগ্রামটি মাইকেল রিডল নামক একজন প্রোগ্রামার লিখেছিলেন, ওয়াকার এবং রিডল প্রোগ্রামটি পুনরায় লিখেন এবং তারা দু’জনে মিলে এই চুক্তি করেন যে ইন্টারেক্টক্যাড থেকে যা মুনাফা পাওয়া যাবে তা দুইজনে ভাগ করে নিবেন। পরবর্তীকালে ওয়াকার $১০ মিলিয়ন ডলার রিডলকে পরিশোধ করেন এবং সমস্ত স্বত্বাধিকার নিজের নামে করে নেন।

১৯৮৬ এর মধ্যবর্তীকালে কোম্পানিটির ২৫৫ জন কর্মচারী যোগদান করে এবং এরই সাথে কোম্পানির বার্ষিক বিক্রি প্রায় $৪০ মিলিয়ন ডলার হয়ে দাঁড়ায় । সেই বছরই ওয়াকার কোম্পানির চেয়ারম্যান এবং প্রেসিডেন্ট পদ থেকে পদত্যাগ করে প্রোগ্রামার হিসেবে কাজ করা শুরু করেন । ১৯৮৯ সালে ওয়াকারের বই দ্যা অটোডেস্ক ফাইল প্রকাশিত হয় । বইটি তার অটোডেস্কে কাজ করার অভিজ্ঞতা বর্ণনা করে ।

১৯৯১ সালে তিনি সুইজারল্যান্ড চলে যান। ১৯৯৪ সালে যখন তিনি কোম্পানি থেকে পদত্যাগ করেন, তখন কোম্পানিটি বিশ্বের ৬ষ্ঠ বৃহৎ ব্যক্তিগত কম্পিউটার সফটওয়্যার কোম্পানি ছিল অটোক্যাড বিক্রয়ের মাধ্যমে। সেই সময়কালে ওয়াকার প্রায় $৪৫ মিলিয়ন ডলারের মালিক ছিলেন ।

তথ্যসূত্র 

কম্পিউটার প্রোগ্রামার
১৯৫০-এ প্রতিষ্ঠিত প্রতিষ্ঠান
অটোডেস্ক
জীবিত ব্যক্তি
১৯৫০-এর দশকে জন্ম
মার্কিন প্রযুক্তি কোম্পানি প্রতিষ্ঠাতা
ডিজিটাল অধিকার ব্যবস্থাপনা
ইন্টারনেট বিবাচন
মেগাম ভাষা

মেগাম ভাষা সিনো তিব্বতি ভাষাগোষ্ঠীর সদস্য। বাংলাদেশে এই ভাষায় ক্ষুদ্র জনগোষ্ঠী কথা বলে থাকে। এটা গারো ভাষার কাছাকাছি একটি ভাষা হলেও খাসি ভাষার ব্যাপক প্রভাব রয়েছে এবং আবেং ভাষার সাথে ৭-৯% ভাষাগত মিল আছে। খাসিয়া ভাষা লিঙ্গাম এর সাথে ৬০% মিল আছে।

তথ্যসূত্র

বাংলাদেশের ভাষা
উপজাতীদের ভাষা
সাল ভাষাসমূহ
কুরুখ ভাষা

কুরুখ  (কুরুক্স এবং ওঁরাও বা উরাও; নামে পরিচিত) দেবনাগরী: कुड़ुख़) হচ্ছে একটি দ্রাবিড় ভাষা, ওঁরাও এবং কিশান জনগোষ্ঠী এই ভাষায় কথা বলে। বাংলাদেশের উত্তরাংশে, ভারতের ওড়িশা, বিহার, ঝাড়খণ্ড, মধ্য প্রদেশ, ছত্রিশগড়, পশ্চিমবঙ্গে, নেপাল এবং ভুটানে এই ভাষাভাষী জনগোষ্ঠী আছে। নেপালের ধানগড় নামে এই ভাষার একটি উপভাষা আছে। ব্রাহুই ভাষা এবং পাহাড়িয়া ভাষার সাথে এই ভাষার মিল লক্ষ্য করা যায়।

শ্রেণিবিন্যাস
কুরুখ ভাষা দ্রাবিড়ীয় ভাষা গোষ্ঠীরর উত্তর অংশ থেকে এসেছে। ভাষাটির সাথে সাউরিয়া পাহারিয়া ভাষা এবং কুমারভাগ পাহাড়িয়া ভাষার মিল আছে।  সাউরিয়া পাহারিয়া ভাষা এবং কুমারভাগ পাহাড়িয়া ভাষাকে একত্রে মালতো বলা হয়।

কুরুখ ভাষা দেবনাগরী লিপিতে লেখা হয়। ডাক্তার নারায়ন ওঁরাও, একজন মেডিকেল ডাক্তার, কুরুখ ভাষার জন্য তোলং সিকি লিপি উদ্ভাবন করেছেন। এই লিপিতে অনেক বই এবং পত্রিকা প্রকাশিত হয়েছে। ভারতের কুরুখ সাহিত্য সমিতি কুরুখ সাহিত্যের জন্য তোলং সিকি লিপির প্রসারের চেষ্টা চালাচ্ছে।

ভাষাগোষ্ঠী
১,৮৩৪,০০০ ওঁরাও এবং ২১৯,০০০ কিশান জনগোষ্ঠী এই ভাষায় কথা বলে। ২৩% ওঁরাও এবং ১৭% কিশান জনগোষ্ঠী শিক্ষিত। বিশাল ভাষাভাষী জনগোষ্ঠী থাকা সত্ত্বেও ভাষাটিকে বিপন্নপ্রায় ভাষার তালিকাভূক্ত করা হয়েছে। ঝাড়খণ্ড এবং ছত্রিশগড়ের সরকার যেসব স্কুলে কুরুখ ভাষী ছাত্র সংখ্যাগরিষ্ঠ সেখানে কুরুখ ভাষা শিক্ষার ব্যবস্থা রেখেছে।

অন্য নাম এবং উপভাষা
কুরুখ ভাষা একাধিক নামে পরিচিত। উরাও, কুরুক্স, কুনরুখ, কুন্না, উরাং, মর্ভা, বিরহোর। ওঁরাও এবং কিশান নামে দুটি উপভাষা আছে। এই দুই উপভাষার আছে ৭৩% ভাগ মিল পাওয়া যায়। ওঁরাও ভাষাটাকে বর্তমানে আদর্শ ধরা হয়।

ধ্বনিতত্ত্ব
কুরুখ ভাষায় মুখবিবর ও নাসিক্য স্বরধ্বনি বিদ্যমান।

তথ্যসূত্র

বহিঃসংযোগ

Kurukh basic lexicon at the Global Lexicostatistical Database
Omniglot's page on Tolong Siki

বাংলাদেশের ভাষা
দ্রাবিড় ভাষাসমূহ
ভারতের ভাষা
সংযোগাত্মক ভাষা
ঝাড়খণ্ডের ভাষা
ওড়িশার ভাষা
ব্রাহ্মী লিপি
দেবনাগরী লিপিতে লেখা ভাষা
সারন জেলা

সারন জেলা () হচ্ছে ভারতের বিহার রাজ্যের সাইত্রিশটি জেলার একটি। ছাপরা হচ্ছে এই জেলার সদরদপ্তর এবং জেলাটি ছাপরা জেলা হিসেবেও পরিচিত।

অর্থনীতি
বর্তমানে বিহারের ৩৬টি জেলার এটি হচ্ছে একটি জেলা যেটি পশ্চাৎপদ এলাকাগুলোর অনুদানকৃত ফাণ্ড প্রোগ্রাম বা Backward Regions Grant Fund Programme (BRGF) থেকে অর্থ পাচ্ছে।

উৎপাদন
সপ্তদশ শতকে সারা বাঙলায় অনেক সোরার কারখানা ছিলো এবং ইংরেজ ডাচ ও পর্তুগিজদের একাধিক সোরার কারখানা ছিলো এই ছাপরা জেলায়।

তথ্যসূত্র

বহিঃসংযোগ 
Saran Information Portal

ভৌগোলিক অবস্থান

সারন বিভাগ
সারন জেলা
১৯৭৬-এ প্রতিষ্ঠিত
বিহারের জেলা
শেন ডোরিচ

শেন ডোরিচ (জন্ম: ৩০ অক্টোবর, ১৯৯১) বার্বাডোসে জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেট অঙ্গনে প্রতিনিধিত্ব করছেন। দলে তিনি মূলতঃ মাঝারি সারির ডানহাতি ব্যাটসম্যান হিসেবে অংশগ্রহণ করেন। পাশাপাশি উইকেট-রক্ষণের কাজেও সিদ্ধহস্ত তিনি। ঘরোয়া ক্রিকেটে বার্বাডোসের পক্ষে খেলছেন। এছাড়াও, বার্বাডোস ট্রাইডেন্টস, ওয়েস্ট ইন্ডিজ এ দল, ওয়েস্ট ইন্ডিজ ক্রিকেট বোর্ড সভাপতি একাদশ ও ওয়েস্ট ইন্ডিজ অনূর্ধ্ব-১৯ দলে প্রতিনিধিত্ব করেছেন।

খেলোয়াড়ী জীবন 
ডিসেম্বর, ২০০৯ সারে জামাইকায় অনুষ্ঠিত টিসিএল গ্রুপ ওয়েস্ট ইন্ডিজ চ্যালেঞ্জ প্রতিযোগিতায় তার ব্যাটিং গড় ৪১ ছিল। আন্তর্জাতিক ক্রিকেটে অভিষেকের পূর্বেই ডোরিচ তার ক্রীড়াপ্রতিভা তুলে ধরেছেন। ২০১০ সালে নিউজিল্যান্ডে অনুষ্ঠিত অনূর্ধ্ব-১৯ ক্রিকেট বিশ্বকাপে চারজন বার্বাডোসের খেলোয়াড়দের একজন হিসেবে অন্তর্ভুক্ত হন। গত দুই বছরে প্রথম-শ্রেণীর ক্রিকেটে তার ব্যাটিং গড় ৫০.১৮। এ সময়ে তিনি তিনটি সেঞ্চুরিসহ সাতটি অর্ধ-শতকের দেখা পান। তন্মধ্যে নিজস্ব সেরা অপরাজিত ১৩১* রয়েছে। কিন্তু সামগ্রীকভাবে তার গড় হচ্ছে ৩৭.৪৬। ২০১৪-১৫ মৌসুমে ঘরোয়া ক্রিকেটের চারদিনের প্রতিযোগিতায় ১০ খেলায় ৬১৫ রান সংগ্রহ করেন। মে, ২০১৫ সালে সফরকারী অস্ট্রেলিয়া দলের বিপক্ষে টেস্ট খেলার জন্য ১৪-সদস্যের দলে তাকেও অন্তর্ভুক্ত করা হয়। অতঃপর ৩ জুন, ২০১৫ তারিখে অস্ট্রেলিয়ার বিপক্ষে তার টেস্ট অভিষেক ঘটে।

তথ্যসূত্র

আরও দেখুন 
 দেবেন্দ্র বিশু
 ওয়েস্ট ইন্ডিজ ক্রিকেট দল
 ২০১৫ অস্ট্রেলিয়া ক্রিকেট দলের ওয়েস্ট ইন্ডিজ সফর

বহিঃসংযোগ 
 

ওয়েস্ট ইন্ডিয়ান ক্রিকেটার
১৯৯১-এ জন্ম
জীবিত ব্যক্তি
ওয়েস্ট ইন্ডিজের টেস্ট ক্রিকেটার
বার্বাডীয় ক্রিকেটার
বার্বাডোসের ক্রিকেটার
বার্বাডোস রয়্যালসের ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
সেন্ট কিট্‌স ও নেভিস প্যাট্রিয়টসের ক্রিকেটার
উইকেট-রক্ষক